## Zakon o kreditiranju obnove ratom oštećenih i razrušenih stambenih i gospodarskih objekata

### NN 109/1993 (7.12.1993.), Zakon o kreditiranju obnove ratom oštećenih i razrušenih stambenih i gospodarskih objekata

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### o proglašenju Zakona o kreditiranju obnove ratom oštećenih i razrušenih stambenih i gospodarskih objekata

Proglašavam Zakon o kreditiranju obnove ratom oštećenih i razrušenih
stambenih i gospodarskih objekata, koji je donio Zastupnički dom Sabora
Republike Hrvatske na sjednici dana 23. studenoga 1993. godine.

Broj : PA4-128/ 1-93.

Zagreb, 29. studenoga 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o kreditiranju obnove ratom oštećenih i razrušenih stambenih i gospodarskih objekata

Članak 1.

Republika Hrvatska svake godine osigurava sredstva za kreditiranje obnove
ratom oštećenih i razrušenih stambenih i gospodarskih objekata.

Sredstva iz stavka 1. ovoga članka osiguravaju se iz raspoloživih sredstava
Hrvatske kreditne banke za obnovu(u daljnjem tekstu: HKBO) i u Državnom
proračunu, a plasira ih HKBO preko poslovnih banaka.

Članak 2.

Sredstva iz članka 1. ovoga Zakona koriste se na osnovi programa kreditiranja
obnove ratom oštećenih i razrušenih stambenih i gospodarskih objekata za
svaku pojedinu godinu (u daljenjem tekstu: godišnji program), koji donosi
Vlada Republike Hrvatske.

Prijedlog godišnjeg programa Vladi Republike Hrvatske podnosi HKBO najkasnije
do 30. listopada tekuće godine za sljedeću godinu.

O izvršenju godišnjeg programa HKBO izvješćuje Vladu Republike Hrvatske
dva puta godišnje.

Članak 3

O prijenosu sredstava iz članaka 2. i 19. ovoga Zakona HKBO zaključuje
ugovor s pojedinom bankom o međusobnim pravima i obvezama.

Ugovorom iz stavka 1. ovoga članka utvrdit će se povrat sredstava, ako
ih banka plasira nenamjenski te povrat kredita odobrenih korisnicima koji
ih koriste nenamjenski.

Banke mogu odobravati kredite pod uvjetima i na način utvrđen ovim Zakonom.

Članak 4.

Banke mogu na temelju ovoga Zakona odobravati kredite korisnicima na
području obnove utvrđenom Uredbom o područjima na kojima će se koristiti
sredstva ostvarena prema Zakonu o financiranju obnove te o područjima na
kojima će se primjenjivati poticajne mjere ("Narodne novine",
br. 78/93.).

Iznimno od odredbe iz stavka 1. ovoga članka banke mogu, uz prethodnu
suglasnost HKBO-a, odobravati kredite i korisnicima izvan podrućja obnove
ako ispunjavaju uvjete iz članka 13. ovoga Zakona.

Članak 5.

Banke će odobravati kredite za popravak ili izgradnju:

- stambenih zgrada i stanova u vlasništvu građana, vlasnicima tih zgrada
odnosno stanova.

- poljoprivrednih i drugih gospodarskih zgrada u vlasništvu građana,
vlasnicima tih zgrada,

- stanova u zgradama kojima upravljaju fondovi u stambenom gospodarstvu
(u daljnjem tekstu: fondovi), nositeljima stanarskog prava,

- zajedničkih dijelova zgrada u zgradama kojima upravljaju fondovi,
tim fondovima.

Članak 6.

Banke odobravaju kredit u hrvatskim dinarima, ovisno o vrsti objekata
i stupnju oštećenja, protuvrijednosti do iznosa:

a) za stanove u vlasništvu građana i stanove na kojima postoji stanarsko
pravo, a kojima upravljaju fondovi i to:

- stupanj I. do 1.500 DEM

- stupanj II. do 4.000 DEM

- stupanj III. do 6.000 DEM

- stupanj IV. do 10.000 DEM

- stupanj V. do 15.000 DEM

- stupanj VI. do 20.000 DEM,

b) za stambene zgrade u vlasništvu građana i to:

- stupanj I. do 1.500 DEM

- stupanj II. do 4.000 DEM

- stupanj III. do 6.000 DEM

- stupanj IV. do 12.000 DEM

- stupanj V. do 24.000 DEM

- stupanj VI. do 36.000 DEM,

c) za poljoprivredne i druge gospodarske zgrade i to

- stupanj I. do 1.500 DEM

- stupanj II. do 4.000 DEM

- stupanj III. do 6.000 DEM

- stupanj IV. do 8.000 DEM

- stupanj V. do 12.000 DEM

- stupanj VI. do 16.000 DEM,

d) za zajedničke dijelove zgrada u zgradama s više stanova kojima upravljaju
fonodovi, i to za popravak nosive konstrukcije, krovišta, stubišta i osnovnih
instalacija građevine u iznosu stvarnih troškova popravka, a najviše do
50.000 DEM.

Iznos odobrenog kredita iz stavka 1. ovoga članka iskazuje se u hrvatskim
dinarima prema srednjem tečaju Narodne banke Hrvatske za njemačku marku
(DEM) na dan zaključivanja ugovora, a iznos iskorištenog kredita utvrđuje
se po tečaju na dan korištenja kredita

Iznos kredita odobrava se kao kreditno pismo u visini 70% odobrenog
iznosa za kupnju građevinskog i instalacijskog materijala, a ostatak se
može odobriti u gotovu novcu. Kreditno pismo mora se iskoristiti u roku
30 dana.

Članak 7.

Krediti iz članka 6. pod a), b) i c) ovoga Zakona za oštećenja stupnja
od I. do III. odobravaju se uz godišnje kamate od 1% i poček od četiri
godine od dana početka korištenja kredita i uz rokove vraćanja

- za I. stupanj 5 godina,

- za II. stupanj 7 godina,

- za III. stupanj 10 godina.

Za vrijeme počeka kamate se ne obračunavaju.

Sredstva za plaćanje kamata korisniku kredita iz stavka 1. ovoga članka
osiguravaju se svake godine u državnom proračunu Republike Hrvatske.

Članak 8.

Krediti iz članka 6. pod a), b) i c) ovoga Zakona za oštećenja od IV.
do VI. stupnja odobravaju se uz godišnje kamate od 1% i poček od pet godina
od dana korištenja kredita i uz rokove vraćanja:

- za IV. stupanj 15 godina,

- za V. stupanj 20 godina,

- za VI. stupanj 25 godina.

Za vrijeme počeka kamate se ne obračunavaju.

Sredstva za plaćanje kamata korisniku kredita iz stavka 1. ovoga članka
osiguravaju se svake godine u državnom proračunu Republike Hrvatske.

Članak 9.

Krediti iz članka 6. stavka 1. pod d) ovoga Zakona za zajedničke dijelove
zgrada u zgradama kojima upravljaju fondovi odobravaju se ovisno o stupnju
oštećenja zgrade pod uvjetima iz članka 7. i 8. ovoga Zakona.

Članak 10.

Krediti iz članka 6. ovoga Zakona vraćaju se u tromjesečnim obrocima
u revaloriziranom iznosu primjenom indeksa promjene vrijednosti hrvatskoga
dinara prema njemačkoj marki po srednjem tečaju Narodne banke Hrvatske
na dan dospijeća obroka.

Banke na ime troškova vođenja kredita mogu naknadu zaračunati najviše
do iznoss od 1% odobrenog kredita, koju naplaćuju u rokovima otplate kredita.

Članak 11.

Banke mogu kredite iz članka 6. stavka 1. pod a), b) i c) ovoga Zakona
odobriti uz uobičajene instrumente što ih koriste kada odobravaju stambene
i slične kredite iz vlastitih sredstava, uključivši i hipoteku na objekt
koji se obnavlja ili drugu imovinu korisnika kredita.

Članak 12.

Krediti iz članka 6. stavka 1. pod d) ovoga Zakona koji su odobreni
fondovima raspodjeljuju se na vlasnike posebnih dijelova zgrada, i to u
dijelu koji je razmjeran površini stana ili poslovnog prostora prema zbroju
površina svih posebnih dijelova zgrade.

Vlasnici posebnih dijelova zgrade otplaćuju iznos kredita fondu pod
istim uvjetima pod kojim je fond preuzeo kredit.

Članak 13.

Podnositelji zahtjeva iz članka 5. ovoga Zakona, uz zahtjev za kredit,
banci podnose zapisnik o procjeni štete potvrđen od nadležne komisije za
popis i procjerku ratne štete, troškovnik sa specifikacijom materijala
i rada, odgovarajući dokaz o vlasništvu stana, stambenog, poljoprivrednog
ili drugog gospodarskog objekta ili akt o stjecanju stanarskog prava.

Ako je podnositelj zahtjeva fond, uz dokumentaciju iz stavka 1. ovoga
članka banci podnosi i dokaz da upravlja zgradom u kojoj su oštećeni zajednički
dijelovi.

Ako je podnositelj zahtjeva nositelj stanarskog prava, obvezan je uz
zahtjev za kredit podnijeti suglasnost vlasnika stana da može preuzeti
kredit za popravak oštećenoga stana.

Članak 14.

Iznos preuzetoga stambenog kredita nositelju se stanarskog prava priznaje
pri kupnji stana kao vlastiti udio prema Zakonu o prodaji stanova na kojima
postoji stanarsko pravo.

Ako nositelj stanarskog prava ne kupi stan u kojem stanuje, iznos preuzetog
kredita vlasnik je obvezan vratiti nositelju stanarskog prava pod uvjetima
i na način pod kojima mu je kredit odobren.

Članak 15.

Nadzor nad primjenom ovoga Zakona, uključivši i namjensko korištenje
kredita, provodi HKBO i banke koje odobravaju kredite, građevinska inspekcija
i Financijska policija, svatko u okviru svojih ovlaštenja.

Članak 16.

Novčanom kaznom u hrvatskim dinarima protuvrijednosti od 5.000 do 10.000
DEM kaznit će se za prekršaj banka ako odobri kredit protivno odredbama
ovoga Zakona.

Za prekršaj iz stavka 1. ovoga članka odgovorna osoba u banci kaznit
će se novčanom kaznom u hrvatskim dinarima protuvrijednosti od 500 do 1.000
DEM.

Članak 17.

Novčanom kaznom u hrvatskim dinarima protuvrijednosti od 500 DEM do
2.000 DEM kaznit će se za prekršaj korisnik kredita ako kredit koristi
nenamjenski.

Članak 18.

Iznosi novčanih kazni iz članka 18. i 17. ovoga Zakona obračunavaju
se po srednjem tečaju Narodne banke Hrvatske za DEM na dan izricanja kazne.

Članak 19.

HKBO u 1993. godini bankama će plasirati u hrvatskim dinarima protuvrijednost
100,000.000 DEM za kreditiranje obnove ratom oštećenih i razrušenih stambenih
i gospodarskih objekata.

O plasiranim sredstvima iz stavka 1. ovoga članka HKBO mjesečno izvješćuje
Ministarstvo financija, a Vladu Republike Hrvatske najkasnije do 15. veljače
1994. godine.

Članak 20.

Stupnjevi ratom oštećenih i razrušenih stanova i gospodarskih objekata
utvrđuju se prema Uputi za primjenu Zakona o utvrđivanju ratne štete ("Narodne
novine", br. 54/93.).

Ovlašćuje se ministar graditeljstva i zaštite okoliša da donese propis
o građevinskim i instalacijskim materijalima koji se mogu nabavljati iz
sredstava odobrenoga kredita za obnovu.

Članak 21.

Ugovori o kreditima koji su odobreni sukladno Uredbi o kreditima za
obnovu ratom oštećenih i razrušenih stambenih i gospodarskih objekata ("Narodne
novine", br 59/93.) uskladit će se s odredbarna ovoga Zakona.

Danom stupanja na snagu ovoga Zakona prestaje važiti Uredba o kreditima
za obnovu ratom oštećenih i razrušenih stambenih i gospodarskih objekata
("Narodne novine", br. 59/93.) i stavlja se izvan snage točka
17. Uredbe o nastavljanju važenja pravnoga sadržaja i učinka određenih
uredbi Vlade Republike Hrvatske na temelju zakonske ovlasti ("Narodne
novine", br. 100/93.).

Članak 22.

Ovaj Zakon stupa na snagu osmoga dana od dana objave u "Narodnim
novinama".

Klasa: 361-08/93-01/10

Zagreb, 23. studenoga 1993

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 109/1993-2111